
5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1253 


ΑΠΟΦΑΣΕΙΣ 

Αριθμ. 13205 _ 

Έγκριση Κανονισμού Διδακτορικών Σπουδών 
του Τμήματος Φαρμακευτικής της Σχολής Επι¬ 
στημών Υγείας του Αριστοτελείου Πανεπιστη¬ 
μίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2, 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκυκλίους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - 
λοιπά θέματα και β) 22879/Ζ1 /9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της συνέλευσης του Τμήματος Φαρ¬ 
μακευτικής της Σχολής Επιστημών Υγείας του Αριστο- 
τελείου Πανεπιστημίου Θεσσαλονίκης (συνεδριάσεις με 
αριθμό 514/18-12-2017 και 515/15-1 -2018). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Φαρμακευτικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης, 
ως εξής: 

Άρθρο 1 
Γενικές αρχές 

Οι διδακτορικές σπουδές του Τμήματος Φαρμακευ¬ 
τικής της Σχολής Επιστημών Υγείας του Α.Π.Θ. αποσκο¬ 
πούν στην προαγωγή της γνώσης και της πρωτότυπης 
επιστημονικής έρευνας και οδηγούν στην απόκτηση 
διδακτορικού διπλώματος. 

Το διδακτορικό δίπλωμα αποτελεί ακαδημαϊκό τίτλο, 


ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Φαρμακευτικής του Αρι- 
στοτελείου Πανεπιστημίου Θεσσαλονίκης, όπως αυτός 
καταρτίστηκε με αποφάσεις των συνελεύσεων του τμή¬ 
ματος (συνεδριάσεις με αριθμ. 514/18-12-2017 και 515/ 
15-1-2018). 

Ο παρών κανονισμός υπόκειται σε τροποποιήσεις 
ύστερα από πρόταση του Προέδρου του τμήματος ή 
του 1/3 των μελών της συνέλευσης του τμήματος και 
τελική έγκριση από τα αρμόδια όργανα, όπως αυτά ορί¬ 
ζονται στο νόμο. 

Άρθρο 2 

Νομικό και θεσμικό πλαίσιο 

Το Πρόγραμμα Διδακτορικών Σπουδών του τμήματος 
φαρμακευτικής οργανώνεται και λειτουργεί σύμφωνα με 
τις διατάξεις του ν. 4485/2017 (ΦΕΚ 114 Α') των εν ισχύει 
ευρισκομένων σχετικών διατάξεων και αποφάσεων. 

Άρθρο 3 

Δικαίωμα υποβολής αίτησης 

Δικαίωμα υποβολής αίτησης για εκπόνηση διδακτο¬ 
ρικής διατριβής στο τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ήΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής 

ή 

Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

Άρθρο 4 

Χρονική διάρκεια 

Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 

Συμβουλευτικής Επιτροπής και όχι μεγαλύτερη των έξι 
(6) ετών. Μετά από αίτηση του/της υποψηφίου/ας, τεκ¬ 
μηριωμένη εισήγηση της τριμελούς Συμβουλευτικής Επι¬ 
τροπής και τεκμηριωμένη απόφαση της συνέλευσης του 
Τμήματος κατά περίπτωση μπορεί να δοθεί παράταση 
μέχρι δύο ακόμη ετών. 

Ο/η υποψήφιος/α διδάκτορας μπορεί να αιτηθεί 
αναστολής ενός (1) πλήρους ημερολογιακού έτους με 
αίτηση του/της, η οποία συνοδεύεται με επαρκώς αι¬ 
τιολογημένη εισήγηση της Τριμελούς Συμβουλευτικής 
Επιτροπής και εγκρίνεται με απόφαση της Συνέλευσης 
του τμήματος. Κατά τη διάρκεια της αναστολής αίρεται 
η ιδιότητα του/της υποψήφιου/ας διδάκτορα και τα εξ 
αυτής απορρέοντα δικαιώματα. Ο χρόνος της αναστολής 
δεν προσμετράται στο μέγιστο συνολικό χρόνο εκπόνη¬ 
σης της διδακτορικής διατριβής. 

Αλλαγή τίτλου ή εξειδίκευση τίτλου, στην υπό εκπό¬ 
νηση διδακτορική διατριβή μπορεί να πραγματοποιηθεί 
μετά από τεκμηριωμένη εισήγηση της Τριμελούς Συμ¬ 
βουλευτικής Επιτροπής και έγκριση της συνέλευσης του 
τμήματος, το αργότερο πριν την έναρξη της συγγραφής 
της διδακτορικής διατριβής. Σε ειδικές περιπτώσεις (πχ 
διαπίστωση προβλήματος πρωτοτυπίας στο ερευνητικό 
θέμα) αλλαγή τίτλου μπορεί να γίνει μετά από τεκμη¬ 
ριωμένη εισήγηση της Τριμελούς Συμβουλευτικής Επι¬ 
τροπής και έγκριση της συνέλευσης του τμήματος σε 
επόμενο χρόνο. 

Στην περίπτωση κατά την οποία η αλλαγή θέματος 
οδηγεί σε νέο επιστημονικό πεδίο, ακολουθείται η δια¬ 
δικασία του άρθρου 7 του παρόντα κανονισμού. 

Άρθρο 5 

Δικαιώματα/Παροχές και υποχρεώσεις 
υποψηφίων διδακτόρων 

5.1. Δικαιώματα/Παροχές 

Οι διδακτορικές σπουδές προσφέρονται δωρεάν. Οι 
υποψήφιοι/ες διδάκτορες για πέντε (5) έτη από την ημε¬ 
ρομηνία ορισμού τηςΤριμελούς Συμβουλευτικής Επιτρο¬ 
πής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
Β' κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
διδακτορικού διπλώματος. 

5.2. ΥΠΟΧΡΕΩΣΕΙΣ 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Σε ειδικές περιπτώσεις με τεκμηριωμένη εισήγηση της 
Τριμελούς Συμβουλευτικής Επιτροπής Διδακτορικής Δι¬ 
ατριβής το τμήμα μπορεί να ορίσει επιπλέον υποχρεώ¬ 
σεις. Ενδεικτικά αναφέρονται: παρακολούθηση σε μαθή¬ 
ματα, εργαστήρια ή σεμινάρια σχετικά με την εκπόνηση 
της διδακτορικής διατριβής του/της. 


Άρθρο 6 

Συμμετοχή υποψηφίων διδακτόρων 

στην εκπαιδευτική διαδικασία 

Με απόφαση συνέλευσηςτου τμήματος (άρθρο 9 παρ. 3 
εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του ιδρύματος. 

Άρθρο 7 

Διαδικασία επιλογής υποψηφίων διδακτόρων 

Το τμήμα προκηρύσσει, σε χρονικές περιόδους που 
ορίζονται από την συνέλευση του τμήματος, θέσεις 
υποψηφίων διδακτόρων, στη «φαρμακευτική» και στα 
ερευνητικά της πεδία, οι οποίες δημοσιοποιούνται δια 
του ημερησίου τύπου και αναρτώνται ηλεκτρονικά στον 
διαδικτυακό τόπο του τμήματος 

> Ο/Η ΥΠΟΨΗΦΙΟΣ/Α 

Ο/Η υποψήφιος/α θα πρέπει να υποβάλει αίτηση την 
οποία θα παραλαμβάνει από τη Γραμματεία του Τμή¬ 
ματος Φαρμακευτικής (κτίριο Βιολογίας-φαρμακευτι- 
κής,4ος Οροφος, γραφ. 406) ή από την ιστοσελίδα του 
Τμήματος ή«ρ://\ΛΛΛΛΛ/.ρή3ΓΐτΊ.3υΐή.ς|ΐ'/θΙ/ηοςΙθ/2028, 
μαζί με τα παρακάτω δικαιολογητικά: 

1. Έντυπη αίτηση, στην οποία θα αναφέρεται το πεδίο 
έρευνας. 

2. Αναλυτικό βιογραφικό σημείωμα, στο οποίο θα περι- 
γράφονται τα ερευνητικά ενδιαφέροντα του υποψηφίου 
στο πλαίσιο του ευρύτερου γνωστικού αντικειμένου που 
προκηρύσσεται. 

3. Επίσημο αντίγραφο πτυχίου εσωτερικού ή εξωτερι¬ 
κού (αναγνωρισμένο από το ΔΟΑΤΑΠ). 

4. Επίσημο αντίγραφο Διπλώματος Μεταπτυχιακών 
Σπουδών ΑΕΙ του εσωτερικού ή εξωτερικού (αναγνωρι¬ 
σμένου από το ΔΟΑΤΑΠ). 

5. Πιστοποιητικά αναλυτικής βαθμολογίας. 

6. Επαρκής γνώση ξένης γλώσσας και κατά προτίμηση 
της αγγλικής. Η γνώση θα πιστοποιείται από τα αντίστοι¬ 
χα πιστοποιητικά αναγνωρισμένων οργανισμών. 

7. Επιστημονικές δημοσιεύσεις (σε έγκυρα περιοδικά 
και σε συνέδρια με κριτές- εάν υπάρχουν). 

8. Αποδεικτικά ερευνητικής, διδακτικής και επαγγελ¬ 
ματικής εμπειρίας (εάν υπάρχουν). 

9. Δύο συστατικές επιστολές από μέλη Διδακτικού 
Ερευνητικού Προσωπικού (Δ.Ε.Π.) Α.Ε.Ι. 

10. Προτεινόμενο μέλος ΔΕΠ του τμήματος ως επιβλέ- 
πων της διδακτορικής διατριβής (παρ. 2, άρθρο 38 του 
ν. 4485/2017) και η από μέρους αποδοχή του. 

11. Ένα κείμενο 500 λέξεων, ως προσχέδιο της διδα¬ 
κτορικής διατριβής. 

Για τη συμμετοχή στη διαδικασία επιλογής ο υποψή¬ 
φιος/α πρέπει υποχρεωτικά: (ί) Να είναι κάτοχος μετα¬ 
πτυχιακού διπλώματος ΑΕΙ του εσωτερικού ή ομοταγούς 
ιδρύματος του εξωτερικού αναγνωρισμένου από το 
ΔΟΑΤΑΠ) (Μ) Το ένα από τα δύο πτυχία (προπτυχιακό ή 
μεταπτυχιακό) να είναι στο ευρύτερο πεδίο της γνωστι- 

κήςπεριοχήςτου υπό προκήρυξη γνωστικού αντικειμέ¬ 
νου εκπόνησης διδακτορικής διατριβής, (μι) να επιλέξει 
αντικείμενο για την εκπόνηση της διατριβής από τις πε¬ 
ριοχές που προαναφέρονται στην προκήρυξη. 

Συνεκτιμητέα στοιχεία για την επιλογή θεωρούνται: 

1) Η συνολική βαθμολογία τόσο του προπτυχιακού 
όσο και του μεταπτυχιακού τίτλου σπουδών και η βαθ¬ 
μολογία σε μαθήματα σχετικά με το γνωστικό αντικεί¬ 
μενο της προς εκπόνησης διδακτορικής διατριβής (που 
εκτιμάται με 25%). 

2) Οι μεταπτυχιακές σπουδές σε σχετικό γνωστικό 
αντικείμενο (που εκτιμώνται με 25%). 

3) Η επιστημονική δραστηριότητα του/της υποψηφί¬ 
ου/ας (ερευνητική ή διδακτική πείρα), οι δημοσιεύσεις 
και συμμετοχή σε συνέδρια (που εκτιμάται με 25%). 

4) Συνέντευξη του/της υποψηφίου/ας με την επιτροπή 
αξιολόγησης (που εκτιμάται με 25%). 

Οι αιτήσεις μετά απαραίτητα δικαιολογητικά μπορούν 
να αποσταλούν και ταχυδρομικά καθώς και μέσω ηλε¬ 
κτρονικού ταχυδρομείου (θ-ιτΐ3ίΙ:ίηίο@ρή3Γΐτι.3υΐΡι.9ΐ'). 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής-, καθώς και 
ο/η προτεινόμενος/η ως επιβλέπων/ουσατης διδακτο¬ 
ρικής διατριβής, ο/η οποίος/α ανήκει σε όσους/ες έχουν 
δικαίωμα επίβλεψης διδακτορικής διατριβής, σύμφωνα 
μετά οριζόμενα στο άρθρο 39του ν. 4485/2017 και στο 
άρθρο 8 του παρόντος κανονισμού. 

>ΤΟΤΜΗΜΑ 

Η συνέλευση του τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ του τμή¬ 
ματος, ανά κατηγορία αιτήσεων. Η κάθε επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε επιτροπή υποβάλει στη συνέλευση του 
τμήματος εισήγηση με αναλυτικό υπόμνημα, στο οποίο 
αναγράφονται οι λόγοι για τους οποίους ο/η υποψήφι- 
ος/α πληροί ή δεν πληροί τις προϋποθέσεις προκειμένου 
να γίνει δεκτός/η. Επιπρόσθετα, προτείνει τον/την επι- 
βλέποντα/ουσα, εφόσον αυτός/η δεν έχει προταθεί από 
τον/την υποψήφιο/α. Σε κάθε περίπτωση το θέμα ανά¬ 
γεται στην αρμοδιότητα της συνέλευσης του τμήματος. 

Η συνέλευση του τμήματος, συνεκτιμώντας το υπό¬ 
μνημα της επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της συνέλευσης ορίζεται και η γλώσσα εκπό¬ 
νησης και συγγραφής της διδακτορικής διατριβής. Στην 
ίδια απόφαση, η συνέλευση δύναται να καθορίσει ως 
προϋπόθεση για την εκπόνηση της διδακτορικής δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 


του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα (του άρθρου 13Α του 
ν. 4310/2014 και τις προβλέψεις του άρθρου 39.1 του 
ν. 4485/2017) συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. 

2. Η συνέλευση του τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4548/2017, την επί¬ 
βλεψη της διδακτορικής διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση διδακτορική διατριβή. Ως μέλη 
τηςΤριμελούς Συμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του τμήματος. Το γενικό όριο επίβλεψης διδακτορικών 
διατριβών ανά μέλος ΔΕΠ είναι μέχρι και επτά (7). Οι πε¬ 
ριπτώσεις συνεπίβλεψης διδακτορικών διατριβών δεν 
θα προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η συνέλευ¬ 
ση του τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ουσας, ακόμη και καθ' υπέρ¬ 
βαση του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το τμήμα, όπου ξεκίνησε 
η εκπόνηση της διδακτορικής διατριβής. 

6. Σε εξαιρετικές περιπτώσεις, οι οποίες τεκμηριώνο¬ 
νται εγγράφως προς τη συνέλευση, δίνεται η δυνατότητα 
τόσο στον επιβλέποντα καθηγητή να αποσύρεται από 
την επίβλεψη διδακτορικής διατριβής, όσο και στον υπο¬ 
ψήφιο να αλλάξει επιβλέποντα καθηγητή. Αυτό γίνεται 
όταν συντρέχουν οι παρακάτω προϋποθέσεις: α) Διαπι¬ 
στώνεται εκ μέρους του επιβλέποντα ή του υποψηφίου 
ότι δεν είναι δυνατή η συνεργασία, β) διαπιστώνεται μη 

πρωτοτυπία του θέματος της διδακτορικής διατριβής. Σε 
περίπτωση ορισμού νέου επιβλέποντα καθηγητή ο υπο¬ 
ψήφιος μπορεί να συνεχίσει το προηγούμενο ερευνητικό 
θέμα μόνο μετά από έγγραφη άδεια του προηγούμενου 
επιβλέποντα καθηγητή. 

7. Η Γραμματεία του τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της υποψήφιου/ας διδάκτορα, τον τίτ¬ 
λο και σύντομη περίληψη της διδακτορικής διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9 

Εκπόνηση διδακτορικής διατριβής 

με Συνεπίβλεψη 

ΤοΤμήμα Φαρμακευτικής είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 
ν. 4485/2017 μεΤμήματα ΑΕΙ της ημεδαπής, με ερευνητικά 
κέντρα και ινστιτούτα του άρθρου 13Ατουν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου, κ.ά., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

Το Τμήμα Φαρμακευτικής είναι δυνατό επίσης να συ¬ 
νεργάζεται με αναγνωρισμένα ως ομοταγή ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου, κ.ά., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ1 /13-3-2018 (ΦΕΚ 972/ 
τ.Β'/13-3-2018). 

Άρθρο 10 

Διαδικασία εκπόνησης 

Ο/Η υποψήφιος/α διδάκτορας, κατ’ έτος παρουσιάζει 
υπό μορφή σεμιναρίου τη συνολική πρόοδο της εργα¬ 
σίας τους, προφορικά ενώπιον της Τριμελούς Συμβου¬ 
λευτικής Επιτροπής και παρουσία των μεταπτυχιακών 
φοιτητώντου τμήματος σε ημερομηνία που ορίζεται από 
την τριμελή, και επικυρώνεται από την Γενική Συνέλευση. 
Ο/Η υποψήφιος/α διδάκτορας, κατ'υποβάλλει και εγγρά- 
φως στη Τριμελή Συμβουλευτική Επιτροπή αναλυτικό 
υπόμνημα σχετικά με την πρόοδο της διδακτορικής του 
διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Η διατριβή πρέπει να είναι πρωτότυπη ερευνητική 
εργασία. Η πρωτοτυπία και η επιστημονική της αξία 
τεκμηριώνονται από δημοσίευση (ή δημοσιεύσεις) των 
αποτελεσμάτων της σε έγκυρα επιστημονικά περιοδικά 
καθώς και από παρουσιάσεις των αποτελεσμάτων σε 
συνέδρια. 


Υποχρεώσεις επιβλέποντα καθηγητή 
α) Ο επιβλέπων καθηγητής έχει την κύρια ευθύνη για 
την πρωτοτυπία του θέματος και την πορεία της έρευνας 
τηςΔΔ. 

β) Ο επιβλέπων πρέπει να εξασφαλίζει τις κατάλλη¬ 
λες προϋποθέσεις για την ομαλή διεξαγωγή της έρευνας 
του υποψηφίου και να είναι διαθέσιμος στον υποψήφιο 
για την επίλυση τυχόν αποριών και προβλημάτων που 
προκύπτουν κατά την διάρκεια της εργασίας. Επίσης να 
τον καθοδηγεί με συνέπεια στην παραπέρα ερευνητική 
εργασία του. 

γ) Πρέπει να μεριμνά για την ολοκλήρωση της ερευ¬ 
νητικής εργασίας του υποψηφίου και την συγγραφή της 
διατριβής σε εύλογο χρονικό διάστημα μετά την παρέ¬ 
λευση του τρίτου έτους από τον ορισμό της τριμελούς 
συμβουλευτικής επιτροπής. Τα παραπάνω ισχύουν με 
την προϋπόθεση ότι ο υποψήφιος ασχολείται αποκλει¬ 
στικά με την εκπόνηση της διδακτορικής του διατριβής 
και με ωράριο πλήρους απασχόλησης κατά τη διάρκεια 
του παραπάνω χρονικού διαστήματος. 

δ) Πρέπει να αποδεχθεί ή να κάνει τις παρατηρήσεις 
του σε ένα καθαρογραμμένο αντίγραφο της διατριβής 
μέσα σε τρεις μήνες, εξαιρουμένων των νομίμων αργιών 
και των μηνών Ιουλίου και Αυγούστου, από την ημέρα 
που θα του την παραδώσει ο υποψήφιος. 

ε) Δεν μπορεί να δημοσιεύσει όλα ή μέροςτων αποτε¬ 
λεσμάτων, ή να υποβάλλει αίτηση διπλώματος ευρεσι¬ 
τεχνίας, χωρίς να συμπεριλαμβάνει ως συν-συγγραφέα 
τον υποψήφιο. 

Υποχρεώσεις υποψηφίου διδάκτορα 
α) Ο υποψήφιος οφείλει να ακολουθεί τις γενικές κα¬ 
τευθύνσεις που του ορίζει ο επιβλέπων καθηγητής. 

β) Πρέπει να ενημερώνει συνεχώς και ανελλιπώς τον 
επιβλέποντα. 

γ) Πρέπει να εκτελεί ή να επαναλαμβάνει πειράματα 
παρουσία του επιβλέποντα καθηγητή, εφόσον αυτό του 
ζητηθεί από τον τελευταίο. 

δ) Απαραίτητο είναι να ασχολείται με την εκπόνηση 
της διδακτορικής του διατριβής με ωράριο πλήρους 
απασχόλησης. 

ε) Πρέπει να τηρεί λεπτομερές βιβλίο πειραμάτων και 
αποτελεσμάτων το οποίο θα παραμένει στο εργαστήριο 
και μετά την αποχώρηση του υποψηφίου. 

στ) Έχει την υποχρέωση να συναντάται και να ενημε¬ 
ρώνει για την πρόοδο της διατριβής σε τακτά διαστή¬ 
ματα (τουλάχιστον μια φορά ανά εξάμηνο) με τα μέλη 
της τριμελούς συμβουλευτικής επιτροπής. Επίσης, να 
παρουσιάζει τα αποτελέσματα της έρευνας του σε ανοι¬ 
χτά σεμινάρια τουλάχιστον μια φορά το χρόνο. 

ζ) Ο υποψήφιος διδάκτορας έχει την υποχρέωση να 
τηρεί τους κανονισμούς ασφαλείας κατά την διαχείρι¬ 
ση και απόρριψη χημικών ή βιολογικών υλικών. Επίσης, 
έχει την υποχρέωση να τηρεί τους κανόνες της ηθικής 
συμπεριφοράς προς τα πειραματόζωα (όπου αυτά χρη¬ 
σιμοποιούνται) και να φροντίζει για την όσον το δυνα¬ 
τόν καλύτερη διαβίωση τους και την λιγότερο επώδυνη 
για αυτά χρησιμοποίησή τους κατά την εκτέλεση των 
πειραμάτων. 

η) Έχει την υποχρέωση να συμπεριφέρεται μέσα στα 
πλαίσια της ηθικής και των κανόνων καλής συμπεριφο- 

ράς και να συμβάλλει στη σωστή λειτουργία του χώρου 
όπου εργάζεται. Σε περιπτώσεις όπου υπάρχουν κα¬ 
ταγγελίες ή ενδείξεις για ανάρμοστη συμπεριφορά του 
υποψηφίου (π.χ. αλλοίωση ή απόκρυψη αποτελεσμάτων, 
πλαγιαρισμός, ανάρμοστη συμπεριφορά προς μέλη της 
ακαδημαϊκής κοινότητας κ.λπ.) η Τριμελής Συμβουλευ¬ 
τική Επιτροπή έχει δικαίωμα να εισηγηθεί προς τη συ¬ 
νέλευση του τμήματος πειθαρχικές κυρώσεις σύμφωνα 
με την κείμενη νομοθεσία, που μπορεί να οδηγήσουν 
(ανάλογα με τη βαρύτητα του παραπτώματος) και σε 
αναστολή της ακαδημαϊκής ιδιότητας για συγκεκριμένο 
χρονικό διάστημα ή ακόμα και σε αποπομπή. 

Υποχρεώσεις μελών Τριμελούς Συμβουλευτικής Επι¬ 
τροπής 

α) Να παρακολουθούν την εξέλιξη του υποψηφίου 
συμμετέχοντας σε σεμινάρια για τη πρόοδο της εργασίας 
του, τουλάχιστον μία φορά το χρόνο, και να συναντώνται 
με τον υποψήφιο τουλάχιστον μία φορά ανά εξάμηνο. 

β) Να συζητούν με τον επιβλέποντα καθηγητή και τον 
υποψήφιο και να διατυπώνουν τις απόψεις τους για τη 
καλύτερη πρόοδο της διατριβής. Να προσφέρουν τη 
βοήθειά τους όταν αυτή τους ζητηθεί από τον υποψήφιο 
ή τον επιβλέποντα. 

γ) Πρέπει να αποδεχθούν ή να κάνουν τις παρατηρή¬ 
σεις τους σε ένα καθαρογραμμένο αντίγραφο της δια¬ 
τριβής μέσα σε τρεις μήνες, εξαιρουμένων των νομίμων 
αργιών και των μηνών Ιουλίου και Αυγούστου, από την 
ημέρα που θα του την παραδώσει ο υποψήφιος ή μέσα 
σε 40 ημέρες μετά την διόρθωση της διατριβής από τον 
επιβλέποντα. 

Δικαιώματα επιβλέποντα καθηγητή 

α) Δικαιούται να ζητά την εκτέλεση ή επανάληψη πει¬ 
ραμάτων. 

β) Δικαιούται να συμμετέχει ως συν-συγγραφέας σε 
όλες τις δημοσιεύσεις που θα προκύψουν από τη δια¬ 
τριβή, ή σαν συνδικαιούχος σε τυχόν διπλώματα ευρε¬ 
σιτεχνίας που θα προκύψουν από αυτήν. 

Δικαιώματα υποψηφίου 

Εκτός από τα δικαιώματα που απορρέουν από τις υπο¬ 
χρεώσεις του επιβλέποντα και των μελών της τριμελούς 
συμβουλευτικής επιτροπής έχει και τα εξής: 

α) Σε περίπτωση διαφωνίας με τον επιβλέποντα κα¬ 
θηγητή για τη πορεία της διατριβής έχει το δικαίωμα να 
ζητήσει τη σύγκλιση της συμβουλευτικής επιτροπής, η 
οποία και αποφασίζει τελεσίδικα κατά πλειοψηφία, 

β) Έχει το δικαίωμα να δημοσιεύει, ή να ανακοινώνει, 
τα αποτελέσματα της διατριβής του μόνο σε συνεργα¬ 
σία με τον επιβλέποντα καθηγητή. Αν ο τελευταίος δεν 
επιθυμεί να συμμετάσχει ως συν-συγγραφέας, τότε εί¬ 
ναι υποχρεωμένος να δώσει στον υποψήφιο έγγραφη 
άδεια όταν του ζητηθεί, με κοινοποίηση και προς τη συ¬ 
νέλευση του τμήματος. Εάν δεν το πράξει, ο υποψήφιος 
δικαιούται να ανακοινώσει τα αποτελέσματα του, ή να 
τα στείλει για δημοσίευση, έξι (6) μήνες μετά τη λήψη 
του διδακτορικού διπλώματος, γ) Έχει το δικαίωμα να 
λάβει αντίγραφο του βιβλίου των πειραμάτων και των 
αποτελεσμάτων του. 

Δικαιώματα μελών Τριμελούς Συμβουλευτικής Επι¬ 
τροπής 


α) Δικαιούνται να ζητήσουν την εκτέλεση ή επανάλη¬ 
ψη πειραμάτων μετά από συνεννόηση με τον επιβλέ- 
ποντα καθηγητή. 

β) Δικαιούνται να συμμετέχουν ως συν-συγγραφείς 
σε δημοσιεύσεις που θα προκύψουν από τη διατριβή, 
εφόσον η συμμετοχή τους στις αντίστοιχες φάσεις της 
διατριβής ήταν ουσιαστική και συμφωνούν τόσο ο επι- 
βλέπων καθηγητής όσο και ο υποψήφιος. 

Άρθρο 11 

Διαδικασία δημόσιας υποστήριξης και 
αξιολόγηση διδακτορικής διατριβής 

Μετά την ολοκλήρωση εκπόνησης της διδακτορικής 
διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή και καταθέτει 
την διατριβή, δια της Γραμματείας, για δημόσια υποστή¬ 
ριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική εισηγητική 
έκθεση. Στην εισηγητική έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η συνέλευση του τμήματος, μετά την κατάθεση θετι¬ 
κής εισηγητικής έκθεσης της Τριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της διδακτορικής διατριβής του/της 
υποψήφιου/ας διδάκτορα. Σε αυτή μετέχουν τα μέλη 
της Τριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της διδα¬ 
κτορικής διατριβής έκτων οποίων τουλάχιστον δύο (2) 
πρέπει να ανήκουν στο Τμήμα Φαρμακευτικής. Η Τριμε¬ 
λής Συμβουλευτική Επιτροπή έχει δικαίωμα πρότασης 
των μελών της Επταμελούς Εξεταστικής Επιτροπής. Η 
διαδικασία δεν πρέπει να υπερβαίνει συνολικά τους δύο 
μήνες από την ημερομηνία κατάθεσης της αίτησης στη 
Γραμματεία. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη της Τριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η διδακτορική διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 

της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
πρακτικό. Διορθώσεις, προσθήκες, αλλαγές πριν την ορι¬ 
στική κατάθεση, ενσωματώνονται στο τελικό κείμενο 
της διατριβής. Η διαδικασία της εξέτασης και η δη μόσια 
παρουσίαση ανακοινώνεται έγκαιρα με πρόσκληση. Η 
διδακτορική διατριβή εγκρίνεται με πλειοψηφία του¬ 
λάχιστον πέντε (5) μελών της Επταμελούς Εξεταστικής 
Επιτροπής. Το πρακτικό υπογράφεται από όλα τα συμ- 
μετέχοντα στη διαδικασία της αξιολόγησης της διατρι¬ 
βής μέλη της Επταμελούς Εξεταστικής Επιτροπής και 
διαβιβάζεται δια της Γραμματείας, στη συνέλευση του 
τμήματος. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα 

- Λίαν Καλώς 

- Καλώς 

Υποβολή διδακτορικής διατριβής 

Ο/Η διδάκτορας υποβάλλει πέντε (5) αντίγραφα της 
εγκεκριμένης τελικής διδακτορικής διατριβής με εκτύ¬ 
πωση διπλής όψης, ένα (1) ψηφιακό αντίγραφο αυτής 
(ςό/όνό), ένα (1) απογραφικό δελτίο και ένα (1) έντυ- 
πο-παράδοσης διδακτορικής διατριβής. Πιο αναλυτικά, 
οι υποψήφιοι μετά την ολοκλήρωση της διαδικασίας 
(παρουσίαση), οφείλουν να καταθέσουν τα ακόλουθα: 

Γραμματεία του τμήματος 

1. Ένα (1) αντίγραφο της εγκεκριμένης τελικής διδα¬ 
κτορικής διατριβής σε έντυπη μορφή και ένα (1) ψη¬ 
φιακό αντίγραφο αυτής (ςό-όνό) στη Γραμματεία του 
τμήματος. 

Εθνικό Αρχείο Διδακτορικών Διατριβών του Εθνικού 
Κέντρου Τεκμηρίωσης 

2. Ένα (1) αντίγραφο της εγκεκριμένης τελικής διδα¬ 
κτορικής διατριβής σε έντυπη μορφή, ένα (1) ψηφιακό 
αντίγραφο αυτής (ςό-όνό) και το απογραφικό δελτίο 
(έντυπο-ΕΚΤ) σε έντυπη και ηλεκτρονική μορφή, τα 
οποία θα αποσταλούν από τη Γραμματεία του τμήματος 
στο Εθνικό Αρχείο Διδακτορικών Διατριβών του Εθνικού 
Κέντρου Τεκμηρίωσης. Ο υποψήφιος υποχρεούται στην 
ηλεκτρονική πλατφόρμα του ΕΚΤ να καταχωρίσει όλα τα 
απαιτούμενα στοιχεία, που θα του ζητηθούν. 

Υπηρεσία Διδακτορικών Διατριβών και μεταπτυχιακών 
εργασιών της Κεντρικής Βιβλιοθήκης του ΑΠΘ. 

3. Ένα (1) αντίγραφο της Διδακτορικής Διατριβής σε 
έντυπη μορφή και το έντυπο-παράδοσηςτης Κεντρικής 


Βιβλιοθήκης. Το έγγραφο παράδοσης διδακτορικής δι¬ 
ατριβής συμπληρώνεται από τον υποψήφιο διδάκτορα, 
τυπώνεται, προσκομίζεται στη Γραμματεία του τμήματος 
για υπογραφή και στη συνέχεια υποβάλλεται από τον ίδιο 
στην Υπηρεσία Διδακτορικών διατριβών και μεταπτυ¬ 
χιακών εργασιών της Κεντρικής Βιβλιοθήκης του ΑΠΘ. 

Επιπλέον, στην Κεντρική Βιβλιοθήκη θα κατατεθούν 
και τα ακόλουθα: 

Ένα (1) ψηφιακό αντίγραφο της διατριβής σε μορφή 
ράί 

Ένα (1) αρχείο (όοε ή όοεχ) με την περίληψη (ελληνι¬ 
κή - αγγλική) 

Ένα (1) αρχείο «Στοιχεία διδακτορικής διατριβής» σε 
μορφή όοε ή όοεχ 

Μετά την κατάθεση όλων των προαναφερθέντων, 
ο υποψήφιος διδάκτορας λαμβάνει από την Κεντρική 
Βιβλιοθήκη βεβαίωση παράδοσης ΔΔ, την οποία στη 
συνέχεια θα καταθέσει στη Γραμματεία του τμήματος. 

Στον επιβλέποντα καθηγητή 

4. Ένα (1) έντυπο αντίγραφο της διδακτορικής διατρι¬ 
βής υποβάλλεται στον επιβλέποντα καθηγητή. 

Βιβλιοθήκη του Τμήματος Φαρμακευτικής 

5. Ένα (1) αντίγραφο της διδακτορικής διατριβής σε 
έντυπη μορφή υποβάλλεται στη βιβλιοθήκη του τμή¬ 
ματος. 

Αναλυτικά Υποδείγματα μορφής διδακτορικής δια¬ 
τριβής βλέπε στο παράρτημα. Η αναγόρευση των υπο¬ 
ψηφίων διδακτόρων ορίζεται μετά την ολοκλήρωση 
υποβολής των παραπάνω αντιγράφων. 

Άρθρο 12 

Αναγόρευση και καθομολόγηση διδακτόρων 

Η συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια συνεδρίαση του 
τμήματος, παρουσία του/της υποψήφιου/ας Διδάκτορα. 
Ο/Η Πρόεδρος του τμήματος θέτει υπόψη του σώματος 
το πρακτικό, που πιστοποιεί την επιτυχή ολοκλήρωση 
της διαδικασίας προφορικής παρουσίασης και αξιο¬ 
λόγησης της διδακτορικής διατριβής και ακολουθεί η 
αναγόρευση και καθομολόγηση του/της υποψηφίου/ιας 
σε διδάκτορα του τμήματος. Στη συνεδρίαση παρίστα- 
ται ο/η Πρύτανης ή ο/η Αντιπρύτανης/ις, ενώ μπορεί να 
παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του διδακτορικού διπλώματος του/της δι- 
δάκτορος ακολουθεί τα Πρότυπα σχετικών αποφάσεων 
της Συγκλήτου ΑΠΘ1 ’. 

Η τελετή διενεργείται τρεις (3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την συνέλευση 
του τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην διδάκτορα χορηγείται αντίγραφο διδακτο¬ 
ρικού διπλώματος.Το διδακτορικό δίπλωμα (μεμβράνη), 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 

υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του τμήματος 
και φέρει τη σφραγίδα του ΑΠΘ. 

Στους διδάκτορες δίδεται από τη Γραμματεία του τμή¬ 
ματος πιστοποιητικό για την επιτυχή περάτωση της όλης 
διαδικασίας. 

Άρθρο 13 
Λόγοι Διαγραφής 

> Η συνέλευση του Τμήματος Φαρμακευτικής, μετά 
από απόφαση της Τριμελούς Συμβουλευτικής Επιτρο¬ 
πής, μπορεί να εισηγηθεί τη διαγραφή υποψηφίου/ας 
διδάκτορα. Στην απόφαση τεκμηριώνονται οι λόγοι δι¬ 
αγραφής. 

> Μη παρουσίαση σεμιναρίων από έναν υποψήφιο 
διδάκτορα για δύο συνεχή έτη ή δύο (2) τουλάχιστον 
αρνητικές Εκθέσεις Προόδου συνεπάγονται διακοπή 
της εκπόνησης Δ.Δ. με απόφαση της Συνέλευσης, μετά 
από εισήγηση της Τριμελούς Συμβουλευτικής Επιτρο¬ 
πής. Αν διαπιστωθεί ότι ένας υποψήφιος διδάκτορας έχει 
εγκαταλείψει την εκπόνηση της διατριβής του, τότε ο 
επιβλέπων καθηγητής, συγκαλεί την τριμελή συμβου¬ 
λευτική επιτροπή η οποία συντάσσει και διαβιβάζει σχε¬ 
τική έκθεση προς τη συνέλευση του τμήματος για την 
οριστική διακοπή της εκπόνησης Δ.Δ. και τη διαγραφή 
του υποψήφιου διδάκτορα. 

> Ο/Η υποψήφιος/α διδάκτορας διαγράφεται; α) είτε 
μετά από αίτηση του/της υποψηφίου/ας διδάκτορα, 
β) είτε μετά από τεκμηριωμένη εισήγηση του επιβλέπο- 
ντα και της Τριμελούς Συμβουλευτικής Επιτροπής και 
την σύμφωνη γνώμη της συνέλευσής του, εφόσον δεν 


έχει τηρήσει τις υποχρεώσεις που απορρέουν από τον 
συγκεκριμένο κανονισμό. 

Άρθρο 14 

Λογοκλοπή/Παράλειψη αναφοράς 

σε χρησιμοποιηθείσα βιβλιογραφία 

Καταθέτοντας οποιαδήποτε εργασία, μεταπτυχιακή, 
ή διδακτορική διατριβή ο/η φοιτητής/τρια υποχρεούται 
να αναφέρει αν χρησιμοποίησε το έργο και τις απόψεις 
άλλων. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
κάποιου άλλου, η χρησιμοποίηση εργασίας άλλου, δη¬ 
μοσιευμένης ή μη, χωρίς τη δέουσα αναφορά. Η παρά¬ 
θεση οποιουδήποτε υλικού τεκμηρίωσης, ακόμη και από 
μελέτες του ιδίου του/της ιδίου/ας υποψηφίου/ας, χωρίς 
σχετική αναφορά μπορεί να στοιχειοθετήσει απόφαση 
της συνέλευσης του τμήματος για διαγραφή του/της. Στις 
παραπάνω περιπτώσεις και ύστερα από αιτιολογημένη 
εισήγηση του/της επιβλέποντος/σας καθηγητή/τριας, 
η συνέλευση του τμήματος μπορεί να αποφασίσει τη 
διαγραφή του/της υποψηφίου/ας. 

Άρθρο 15 

Μεταβατικές διατάξεις 

> Όλοι/ες οι υποψήφιοι/ες διδάκτορες του τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δια¬ 
τάξεις του ν. 4485/2017 και στον παρόντα κανονισμό. 

> Όσοι/ες υποψήφιοι/ες διδάκτορες του τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της εντός διετίας. 

ΠΑΡΑΡΤΗΜΑ 


Μορφή Διδακτορικής Διατριβής 


Στη ράχη των δεμένων αυτών αντιγράφων θα αναγράφονται τα αρχικά του πρώτου και μεσαίου 
ονόματος του υποψηφίου, το επώνυμο του, οι λέξεις ΔΙΔΑΚΤΟΡΙΚΗ ΔΙΑΤΡΙΒΗ και το έτος 
παρουσίασης στην επταμελή εξεταστική επιτροπή. Τα αντίγραφα της διατριβής θα έχουν το 
εξώφυλλο που απεικονίζεται παρακάτω. 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
ΤΜΗΜΑ ΦΑΡΜΑΚΕΥΤΙΚΗΣ 
ΤΟΜΕΑΣ {ΟΝΟΜΑ ΤΟΜΕΑ} 

{ΟΝΟΜΑ ΕΠΩΝΥΜΟ} 

Πτυχιούχου {Όνομα Προπτυχιακής Ειδίκευσης} 

{ΤΙΤΛΟΣ ΔΙΑΤΡΙΒΗΣ} 


Εξώφυλλο Διδακτορικής Διατριβής 

Το εσώφυλλο της διατριβής θα έχει την εξής μορφή: 


{ΟΝΟΜΑΤΟΣ ΕΠΩΝΥΜΟΥ} 

{ΤΙΤΛΟΣ ΔΙΑΤΡΙΒΗΣ} 

ΔΙΔΑΚΤΟΡΙΚΗ ΔΙΑΤΡΙΒΗ 

Υποβλήθηκε στο Τμήμα Φαρμακευτικής, 
Τομέας {Όνομα Τομέα} 

Ημερομηνία Προφορικής Εξέτασης: Ημ. Μην. Έτος 


Εξεταστική Επιτροπή 

Τίτλος Ονοματεπώνυμο, Επιβλέπων Καθηγητής 

Τίτλος Ονοματεπώνυμο, Μέλος Τριμελούς Συμβουλευτικής 

Επιτροπής 

Τίτλος Ονοματεπώνυμο, Μέλος Τριμελούς Συμβουλευτικής 

Επιτροπής 

Καθηγητής {Αρχικά Ονόματος & Επώνυμο}, Εξεταστής 
Καθηγητής {Αρχικά Ονόματος & Επώνυμο}, Εξεταστής 
Καθηγητής {Αρχικά Ονόματος & Επώνυμο}, Εξεταστής 
Καθηγητής {Αρχικά Ονόματος & Επώνυμο}, Εξεταστής 


Εσώφυλλο Διδακτορικής Διατριβής 

Στην πρώτη σελίδα της διατριβής θα μπαίνουν οι εξής πληροφορίες: 


ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΤΜΗΜΑ ΦΑΡΜΑΚΕΥΤΙΚΗΣ 


{ΟΝΟΜΑ ΕΠΩΝΥΜΟ} 
{ΦΑΡΜΑΚΟΠΟΙΟΥ} 


{ΤΙΤΛΟΣ} 


ΔΙΔΑΚΤΟΡΙΚΗ ΔΙΑΤΡΙΒΗ 

που εκπονήθηκε στο Εργαστήριο {Όνομα Εργαστηρίου, Τομέα και 
Τμήματος Πανεπιστημίου ή Όνομα Εργαστηρίου και Ερευνητικού Κέντρου} 

ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ 
Τίτλος ΟΝΟΜΑΤΕΠΩΝΥΜΟ-Επιβλέπων Καθηγητής 

Τίτλος ΟΝΟΜΑΤΕΠΩΝΥΜΟ-(Μέλος συμβουλευτικής επιτροπής) 

Η επταμελής εξεταστική επιτροπή που ορίστηκε για την κρίση της Διδακτορικής 
Διατριβής του {Ονοματεπώνυμο}, {Φαρμακοποιού}, συνήλθε σε συνεδρίαση οτο 
Αριστοτέλειο Πανεπιστήμιο Θεσσαλονίκης την {Ημερομηνία}, όπου 
παρακολούθησε την υποστήριξη της διατριβής με τίτλο {Τίτλος}. Η επιτροπή 

έκρινε ομόφωνα (ή με ψήφους . υπέρ .... κατά, ονοματεπώνυμα 

μειοψηφούντων) ότι η διατριβή είναι πρωτότυπη και αποτελεί ουσιαστική 
συμβολή στην πρόοδο της Επιστήμης. 

ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ 


Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Τίτλος 

ΟΝΟΜΑΤΕΠΩΝΥΜΟ 

Υπογραφή 

Στην τέταρτη σελίδα της διατριβής θα μπαίνει το εξής κείμενο: 


© {Όνομα Επώνυμο, π.χ. Γεώργιος Ν. Παπαχατζής} 
© Α.Π.Θ. 

{Τίτλος Διδακτορικής Διατριβής} 

{Ι5ΒΝ} 


Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 27 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

Τεύχος ΒΊ 253/05.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























